SL
20.2.2023
Uradni list Evropske unije
C 63/3
Stranki v postopku v glavni stvari Tožeča stranka: X Tožena stranka: Udlændingenævnet
Izrek Člen 13 Sklepa Pridružitvenega sveta št.
1/80 z dne 19. septembra 1980 o razvoju pridružitve med Evropsko gospodarsko skupnostjo in Turčijo je treba razlagati tako, da nacionalna zakonodaja, ki je bila uvedena po začetku veljavnosti tega sklepa v zadevni državi članici in v skladu s katero je združitev družine med turškim delavcem, ki zakonito prebiva v tej državi članici, in njegovim zakoncem pogojena s tem, da navedeni delavec uspešno opravi preizkus, ki potrjuje neko raven znanja uradnega jezika navedene države članice, pomeni „novo omejitev“ v smislu te določbe.
Take omejitve ni mogoče upravičiti s ciljem zagotavljanja uspešne vključitve tega zakonca, ker ta zakonodaja pristojnim organom ne omogoča upoštevati niti lastnih sposobnosti vključevanja navedenega zakonca niti drugih dejavnikov, razen takega uspešno opravljenega preizkusa, ki potrjujejo dejansko vključenost navedenega delavca v zadevni državi članici in zato njegovo sposobnost pomagati svojemu zakoncu, da se vključi vanjo.
(1)
UL C 278, 12.7.2021.
Sodba Sodišča (šesti senat) z dne 22. decembra 2022 – Universität Koblenz-Landau/Evropska izvajalska agencija za izobraževanje in kulturo (EACEA) (Zadeva C-288/21 P) (1) (Pritožba – Arbitražna klavzula – Programi Tempus IV – Sporazumi o nepovratnih sredstvih Ecesis, Diusas in Deque – Sistemske in ponavljajoče se nepravilnosti – Zahteva za povrnitev vseh izplačanih zneskov – Pravica do izjave – Načelo sorazmernosti – Načelo legitimnega pričakovanja – Predlog za ponovno odprtje ustnega dela postopka na prvi stopnji – Člen 113(2)(c) Poslovnik Splošnega sodišča) (2023/C 63/04) Jezik postopka: nemščina Stranki Pritožnica: Universität Koblenz-Landau (zastopnika: R. Di Prato in C. von der Lühe, Rechtsanwälte) Druga stranka v postopku: Evropska izvajalska agencija za izobraževanje in kulturo (EACEA) (zastopniki: H. Monet in N. Sbrilli, agenta, skupaj z R. van der Hout, advocaat, in C. Wagner, Rechtsanwalt)
Izrek 1.
Pritožba se zavrne. 2.
Universität Koblenz-Landau se naloži plačilo stroškov.
(1)
UL C 278, 12.7.2021.